

**Еуразиялық экономикалық комиссия Кеңесінің 2016 жылғы 18 қазандағы № 32 өкіміне өзгерістер енгізу туралы**

Еуразиялық экономикалық комиссия Кеңесінің 2018 жылғы 14 қыркүйектегі № 29 өкімі

      **Еуразиялық үкіметаралық кеңестің "Еуразиялық технологиялық платформаларды қалыптастыру және олардың жұмыс істеуі туралы ережені бекіту туралы" 2016 жылғы 13 сәуірдегі № 2 шешімінің** 3-тармағын **іске асыру мақсатында:**

      **1. Қосымшаға сәйкес Еуразиялық экономикалық комиссия Кеңесінің "Еуразиялық басымдықты технологиялық платформаларды қалыптастыру туралы" 2016 жылғы 18 қазандағы № 32** өкіміне **өзгерістер енгізілсін.**

      **2. Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.**

 **Еуразиялық экономикалық комиссия Кеңесінің мүшелері:**

      *Армения*   *Беларусь*   *Қазақстан*   *Қырғыз*   *Ресей*

*Республикасынан Республикасынан Республикасынан Республикасынан*  *Федерациясынан*

 *М.Григорян*  *И.Петришенко*  *А.Мамин* *Ж.Разаков* *А.Силуанов*

|  |  |
| --- | --- |
|   | Еуразиялық экономикалық комиссия Кеңесінің  |
|   | 2018 жылғы 14 қыркүйектегі № 29 өкімінеҚОСЫМША |

 **Еуразиялық экономикалық комиссия Кеңесінің 2016 жылғы 18 қазандағы № 32 өкіміне енгізілетін ӨЗГЕРІСТЕР**

      1. 2-тармақтағы "14" цифры "15" цифрымен ауыстырылсын.

      2. Аталған өкімге № 1 қосымшада:

      а) бірінші графа мынадай мазмұндағы 11-позициямен толықтырылсын:

      "11. Фотоника";

      б) екінші графа мынадай мазмұндағы 14-позициямен толықтырылсын:

      "14. Жарық техникасы".

      3. Мынадай мазмұндағы № 15 қосымшамен толықтырылсын:

|  |  |
| --- | --- |
|   | "Еуразиялық экономикалық  |
|   |  комиссия Кеңесінің 2016 жылғы  |
|   |  18 қазандағы № 32 өкіміне№ 15 ҚОСЫМША |

 **"Жарық техникасы" Еуразиялық технологиялық платформасының ПАСПОРТЫ**

      1. Құрылтайшылар:

      "БООС ЛАЙТИНГ ГРУПП" Халықаралық жарық техникасы корпорациясы жауапкершілігі шектеулі қоғамы (Мәскеу қаласы, Ресей Федерациясы);

      "С.И. Вавилов атындағы Бүкілодақтық жарық техникасы ғылыми-зерттеу институты" жауапкершілігі шектеулі серіктестік (Мәскеу қаласы, Ресей Федерациясы);

      "Никол Думан" өндірістік кооперативі (Ереван қаласы, Армения Республикасы);

      "Горизонт" холдингі басқарушы компаниясы" ашық акционерлік қоғамы (Минск қаласы, Беларусь Республикасы);

      "ҚАЗАҚСТАН ЭЛЕКТРО" жауапкершілігі шектеулі серіктестік (Алматы қаласы, Қазақстан Республикасы);

      "Электр қауіпсіздігі жобасы" жауапкершілігі шектеулі қоғамы (Бішкек қаласы, Қырғыз Республикасы).

      2. Мақсаттары:

      мүдделі тараптардың (бизнес, ғылым, мемлекет, қоғамдық ұйымдар) (бұдан әрі – мүдделі тараптар) техникалық, қаржылық және әкімшілік ресурстарын біріктіру арқылы Еуразиялық экономикалық одаққа мүше мемлекеттердің (бұдан әрі – мүше мемлекеттер) аумақтарында барлық мүдделі тараптардың жарық техникасы өнімдері өндірісін дамыту саласындағы өзара іс-қимылының тиімділігін арттыру;

      платформаға қатысушылардың өзара тиімді іс-қимылын қамтамасыз ету;

      жарық техникасы өндірісінің перспективалы коммерциялық технологияларын әзірлеу;

      түрлі экономика, ғылым, білім салаларының, мемлекеттің мұқтажы және әлеуметтік сала мүдделері үшін жарық техникасы өндірісінің технологияларын дамыту және тиімді түрде енгізу;

      жоғары технологиялық, инновациялық және бәсекеге қабілетті өнім өндіру, сондай-ақ оны пайдаланумен және жаңғыртумен байланысты қызметтер көрсету.

      3. Міндеттері:

      жарық техникасы өнімдерін өндіру саласында ғылыми-зерттеу және тәжірибелік-конструкторлық жоспарларды әзірлеу;

      өндірістік циклды және мүше мемлекеттерде платформаға қатысушылардың кәсіпкерлік қызметін дамыту бағдарламаларын әзірлеу;

      жарық техникасы өндірісі саласында инновациялық технологияларды дамыту және ғылыми-техникалық жобаларды әзірлеу;

      мүше мемлекеттердің нарықтары үшін жоғары сапалы бәсекеге қабілетті жарық техникасы өнімін әзірлеу және оны пайдаланумен және жаңғыртумен байланысты қызметтерді көрсету;

      жарық техникасы өндірісі саласында мүдделі тараптардың мүдделерін ескере отырып, мемлекеттік-жекеше әріптестіктің барынша тиімді модельдерін енгізу;

      мүше мемлекеттерде жарық техникасы өндірісін дамытуға кедергі келтіретін тосқауылдарды анықтау және оларды жою жөнінде ұсынымдар әзірлеу;

      құрылтайшылардың әлеуетін (кадрлық, ғылыми-техникалық, технологиялық және өндірістік) бағалау және оны өрістете түсу бойынша ұсыныстар әзірлеу;

      жарық техникасы өнімі өндірісі саласын дамыту жөнінде ұсыныстар әзірлеу.

      4. Қызметтің негізгі бағыттары:

      мүше мемлекеттердің агроөнеркәсіп кешенінің тамақ және қайта өңдеу өндірістері үшін энергия үнемдейтін жарық техникасы жабдығын әзірлеу;

      платформа қызметінің негізгі бағыттарына сәйкес конгрестер, форумдар, көрмелер, конференциялар және іскер турлар ұйымдастыру және өткізу;

      әзірленетін технологиялар мен жарық техникасы өнімінің патенттік қорғалуы деңгейіне бағалау жүргізу;

      жарық техникасы өнімін өндіру үшін қазіргі заманғы жабдықты және инновациялық технологияларды әзірлеу;

      мүдделі тараптардың жоғары технологиялық, перспективті және бәсекеге қабілетті жарық техникасы өнімін өндіру және оны пайдаланумен және жаңғыртумен байланысты қызметтер көрсету бойынша күш-жігерін біріктіру;

      мүше мемлекеттердің уәкілетті органдарында және халықаралық ұйымдарда платформаға қатысушылардың ортақ мүдделерін білдіру.".

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК